ગીતાકાર કહે છે કે બહાર વહી જતી ઊર્જાને અંદરની તરફ વાળો અને તે રીતે લક્ષ્યવેધ કરવામાં સફળ થાઓ. વૃત્તિઓને અંદરની તરફ વાળવાની ક્રિયા તે અષ્ટાંગયોગનું પાંચમું ચરણ ‘પ્રત્યાહાર’. પ્રત્યાહાર કેમ કરશો? તમારે ક્યાં તો મનને શૂન્ય કરવું પડે અથવા વૃત્તિઓને વધુ રસપ્રદ વિષય તરફ વાળવી પડે. સ્વાભાવિક રીતે બીજો વિકલ્પ સરળ છે. તમને ગમતા વિષયમાં ખૂંપી જાઓ. વૃત્તો બહાર ભટકતી આપોઆપ અટકી જશે!